נטע ברזילי

נטע ברזילי (נולדה ב-22 בינואר 1993), המוכרת גם בשמה הפרטי בלבד "נטע" כשם במה, היא זמרת-יוצרת, מוזיקאית, פזמונאית, מלחינה ותקליטנית ישראלית; זוכת העונה החמישית של התוכנית "הכוכב הבא לאירוויזיון", אשר הובילה אותה לניצחון באירוויזיון 2018 עם השיר "Toy". ברזילי נולדה, גדלה והתחנכה בהוד השרון כבת אמצעית להורים יוצאי טריפולי, לוב ולה שני אחים. אחיה הגדול הוא המתופף זוהר ברזילי. בגיל שלושה חודשים עברה עם משפחתה לניגריה, עקב עבודתו של אביה בחברת "סולל בונה", ולאחר כ-6 שנים, שבה עמם לישראל. בנעוריה למדה בתיכון הדרים שבעיר הולדתה, והייתה חניכה ומדריכה בקן רמתיים של תנועת "הנוער העובד והלומד". בשנת 2011, כשהייתה בת 18, חברה למוזיקאים סער יפה, גיל פוקס ומתן ולנר והקימה איתם את להקת הרוק "קואליציה", שבה שימשה סולנית (כאשר אלו שימשו, בהתאמה, גיטריסט, באסיסט ומתופף). הלהקה התמודדה בתחרות הכישרונות הצעירים "צ'אנס 16" בהוד השרון וניצחה בה, ובמימון העירייה הקליטה והוציאה לאור שנה לאחר מכן את אלבומה היחיד, שהופץ באופן עצמאי. לפני גיוסה לצה"ל התנדבה לשנת שירות ב"תנועת תרבות" בגרעין נח"ל בעיר טבריה, ולאחריה שירתה בלהקת חיל הים. למדה קורס במוזיקה אלקטרונית בבית הספר למוזיקה "רימון" ובשנת 2016 ביצעה יחד עם תומר כץ ב"אלקטרימון" את השיר "Selfie Destruction Blues". ערך מורחב – הכוכב הבא לאירוויזיון 2018 בספטמבר 2017 ניגשה לאודישנים לתוכנית "הכוכב הבא לאירוויזיון". ב"שלב המסך" שרה את השיר "Rude Boy" של הזמרת ריהאנה, בעיבוד מיוחד שזכה לדירוג של 82% הצבעות. בפברואר 2018 עלתה לשלב הגמר בתוכנית, בו התחרתה נגד חן אהרוני, יהונתן מרגי וריקי בן ארי. בשלב הגמר, ב-13 בפברואר 2018, הפסידה בדו-קרב לזמרת ריקי בן ארי והועמדה להדחה, אך נשארה בתוכנית בשל החלטתם של שלושה מהשופטים שהעדיפו אותה על פני חן אהרוני (שהגיע למקום הרביעי). הביצוע האחרון של ברזילי בגמר התחרות היה שילוב של שיר הפופ הדרום-קוריאני "גנגנם סטייל" ולהיטה של קשה משנת 2009, "Tik Tok".‏ 210 נקודות מהשופטים ומהצבעות הקהל, הביאו את ברזילי למקום הראשון, שהקנה לה את הזכות לייצג את ישראל באירוויזיון 2018. ערך מורחב – אירוויזיון 2018 ב-25 בפברואר 2018 פורסם כי השיר שתבצע ברזילי באירוויזיון יקרא "Toy" וכי השיר יבוצע באנגלית מלבד המשפט בעברית "אני לא בובה", שמופיע פעמיים בשיר. השיר נכתב והולחן על ידי דורון מדלי וסתיו בגר. עם פרסום הקליפ לשיר מטעם תאגיד השידור הישראלי, הוא זכה בפחות מחודשיים למעל 20 מיליון צפיות ומעל ל-232 אלף לייקים ביוטיוב ולפני ההופעה באירוויזיון. ב-26 במאי שבר הקליפ את שיא הצפיות בערוץ הרשמי של האירוויזיון ביוטיוב, עם מעל ל-57 מיליון צפיות. אחד המאפיינים הבולטים בשיריה של ברזילי הוא שימוש בלופר, אך חוקי תחרות האירוויזיון אוסרים על שימוש בכלי עזר שבו מוקלטים קולות מראש. לאחר פניית תאגיד השידור הישראלי לאיגוד השידור האירופי, סוכם שנטע ברזילי אכן תוכל להשתמש בלופר בעת ההופעה בליסבון, אך השימוש יתבצע אך ורק בהופעה חיה, ואסור יהיה להביא קולות מוקלטים מראש (פלייבק). במהלך החזרות לקראת ההופעה באירוויזיון הוחלט שהלופר יהווה אלמנט ויזואלי בלבד, ולא יבוצע בו שימוש במהלך ההופעה. ב-14 באפריל הופיעה ברזילי באמסטרדם במסגרת "Eurovision in concert", המופע הגדול ביותר שלפני האירוויזיון. בהופעה לבשה שמלה בעיצוב ינקי גולן וכתר עשוי עקבי סטילטו. ארבעה ימים אחר כך הופיעה בטקס הדלקת המשואות שפתח את חגיגות שנת ה-70 למדינת ישראל וביצעה את השיר "הורה היאחזות" בעיבוד חדשני, יחד עם הלופר. ב-8 במאי הופיעה בחצי הגמר הראשון של האירוויזיון, והעפילה עם שירה לשלב הגמר, לאחר שקיבלה את מספר הנקודות הגבוה ביותר בשני חצאי הגמר, 283 נקודות. ב-12 במאי התמודדה בשלב הגמר של התחרות, ובסיומו זכתה במקום הראשון, לאחר שקיבלה 529 נקודות. ב-11 בדצמבר שבר הקליפ של "Toy", שיא ישראלי חדש, כשקיבל את מספר הצפיות הגבוה ביותר לקליפ ישראלי ועבר את ה-100 מיליון צפיות. ב-30 במאי 2018, זכתה ברזילי בפרס אקו"ם להישג יוצא דופן בזירה הבינלאומית. ביולי אותה שנה השתתפה בפרסומת לחברת "פרטנר". ב-1 בפברואר 2019 יצאו לאור השיר והקליפ "Bassa Sababa", שצילמה בקייב עם אדי קבטנר. ב-10 במאי פרסמה את השיר "Nana Banana". באירוויזיון 2019 שנערך בתל אביב, פתחה ברזילי את חצי הגמר הראשון עם השיר "Toy". במהלך הגמר שרה את שירה החדש "Nana Banana". ברזילי החלה להופיע ברחבי העולם בין מצעדי הגאווה ברחבי אירופה ועד לתוכניות אירוח בארצות הברית. השיא נקבע כאשר ב-19 באוקטובר נטע הופיעה בסין מול מאות מיליוני צופים בטלוויזיה ועשרות אלפים בקהל. באוקטובר 2019 כיכבה בפרסומת למיזם בנייה בתל אביב של חברת "גינדי החזקות". בחנוכה 2019 החלה להופיע ברזילי במופע "פופ אפ מיוזיק 2" לצד עומר אדם, קרן פלס, משה פרץ ועוד. בנובמבר הוציאו את שיר הנושא של המופע "יש לנו את הכוח" ביחד עם עומר אדם, משה פרץ ורותם כהן שישתתפו לצידה במופע. בהמשך הוציאה דואט עם עומר אדם "Beg". ב-7 בפברואר 2020 הוציאה את השיר "Ricki Lake", השיר הוא חלק מהפרויקט הבינ"ל החדש עליו עובדת ברזילי. בנוסף החלה ברזילי להעלות לערוץ היוטיוב שלה סדרת סרטונים בה היא עושה קאברים לשירים מוכרים. באותה שנה השתתפה בגרסה החדשה של התכנית לא נפסיק לשיר שעלתה בקשת 12, ברזילי התמודדה בפרק הראשון לצד קרן פלס ומשה פרץ וזכתה בפרק. ב-17 במאי 2020 הוציאה את השיר "Cuckoo". השיר הוצג בבכורה באירוויזיון: Europe Shine a Light, המשדר החלופי לאירוויזיון 2020. ב-25 ביוני 2020 הופיע עם השיר בטקס פרסי הנוער הגאה "איגי LOVE", שם נבחרה לאמנית מעוררת השראה של שנת 2020. עוד באותו החודש, הופיעה בהופעת קמאו בסרט הקומי "תחרות הזמר של האירוויזיון: סיפורה של Fire Saga" בכיכובו של ויל פרל. ב-25 ביוני 2020 יצא מיני אלבום הבכורה של ברזילי, שנקרא "Goody Bag" וכלל חמישה שירים, וגרסת בונוס אחת. בספטמבר 2020, יצאה גרסת כיסוי לשיר "בלב אחד", שהקליטה יחד עם שרית חדד, במסגרת הפרויקט "צו השעה", לתמיכה בתעשיית המוזיקה הישראלית, שנפגעה ממשבר הקורונה בישראל. לגרסתן של חדד וברזילי בשיר נוספו מילים, אשר נכתבו על ידי ברזילי, אורן עמנואל ואבשלום אריאל. ביוני 2021 יצא שירם המשותף של ברזילי וסטטיק ובן-אל תבורי, "אפס מאמץ", מתוך אלבום הבכורה של הצמד, "שבעה ירחים". ב-6 באוגוסט 2021, הוציאה הלהקה הרוסית ליטל ביג את הסינגל "Moustache", בהשתתפותה של ברזילי. ב-13 באוקטובר 2021 הוציאה את הסינגל "CEO". זהו השיר הראשון שלה שפורסם תחת חברת התקליטים האמריקאית "דיסני מיוזיק גרופ". באותה שנה שיחקה בסדרה "קופה ראשית" בתפקיד עצמה, מציגה את עצמה כמעריצה של אנטולי כסולן הלהקה "מוֹלְדָבְסְקִיֶה פּאלאצ'י" ואף מעלה איתו (ועם ניסים) סטורי. מופיעה שוב בפרק סיום העונה כשהיא מבצעת שיר בחתונתם של גון ואוצר, ולאחר מכן מבצעת עם אנטולי את שירה של להקתו מהאירוויזיון. בין יולי 2021 לפברואר 2022, שימשה שופטת בעונה הרביעית של תוכנית המציאות "אקס פקטור ישראל", בה נבחר נציג ישראל לאירוויזיון 2022. במסגרת זאת, שימשה ברזילי כ"מנטורית" של "נבחרת הבנים" בתוכנית. במאי 2022 ברזילי הייתה ממוקמת במקום ה-9 ברשימת האמנים הישראלים המושמעים ביותר בספוטיפיי, עם כ-1 מיליון מאזינים חודשיים. מתוך 12 ישראלים שעברו את רף המיליון מאזינים, ברזילי היא האישה היחידה ברשימה פותחת זו. במאי 2023 הופיעה במופע הביניים האומנותי של גמר אירוויזיון 2023, בו חשפה לראשונה את שירה החדש "You Spin Me Round", קאבר ללהיט של להקת "דד אור אלייב" באותו השם. ב-17 במאי 2023 פתחה סיור הופעות בינלאומי שיכלול 12 הופעות ויעבור בבריטניה, גרמניה, הולנד וארצות הברית. ב-28 ביוני הוציאה את הסינגל "Everything", שהגיע למקום הראשון במצעד העברי של מדיה פורסט. ב-30 באוגוסט הוציאה את הסינגל "Wonderful & Great". בפברואר 2024 לוהקה לעונה השלישית של התוכנית "רוקדים עם כוכבים" המשודרת בקשת 12 והודחה בהדחה השתים עשרה. ב-12 במרץ של אותה השנה הוציאה את הסינגל "נתק אותי" יחד עם כפיר צפריר. ביוני 2024, הוציאה את אלבום הבכורה שלה בשפה העברית הנקרא הכל עליי. ברזילי בזוגיות עם גיא ומתגוררת ביפו. 2024: הכל עליי 2020: Goody Bag 2020: The Best of Netta's Office, Vol. 1 אתר האינטרנט הרשמי של נטע ברזילי (באנגלית) נטע ברזילי, ברשת החברתית פייסבוק נטע ברזילי, ברשת החברתית אקס (טוויטר) נטע ברזילי, ברשת החברתית אינסטגרם נטע ברזילי, ברשת החברתית טיקטוק נטע ברזילי, סרטונים בערוץ היוטיוב נטע ברזילי, במסד הנתונים הקולנועיים IMDb (באנגלית) נטע ברזילי, באתר Rotten Tomatoes (באנגלית) נטע ברזילי, באתר אפל מיוזיק (באנגלית) נטע ברזילי, באתר ספוטיפיי נטע ברזילי, באתר סאונדקלאוד (באנגלית) נטע ברזילי, באתר Last.fm (באנגלית) נטע ברזילי, באתר AllMusic (באנגלית) נטע ברזילי, באתר MusicBrainz (באנגלית) נטע ברזילי, באתר דיזר נטע ברזילי, באתר Yandex.Music (ברוסית) נטע ברזילי, באתר Discogs (באנגלית) נטע ברזילי, באתר Songkick (באנגלית) נטע ברזילי, באתר Tab4u נטע ברזילי, באתר Genius נטע ברזילי, דף שער בספרייה הלאומית נטע ברזילי, באתר SecondHandSongs נטע ברזילי, באתר בילבורד (באנגלית) נטע ברזילי, באתר טיידל (באנגלית) נטע ברזילי, באתר "פזמונט" נבו זיו, סופר לופר, באתר "ידיעות אחרונות", 9 במאי 2018 ערן סויסה, "ואם הייתי מסיימת חמישית, היו נהרסים לי החיים? לא. הייתה קצת אכזבה במדינה, והייתי ממשיכה ליצור", באתר ישראל היום, 24 במאי 2018 הדס בשן, "אני מופיעה בברלין או בפריז ואז חוזרת הביתה להופעה של עיריית רמלה. מתה על הדיסוננס הזה", באתר את, 30 בדצמבר 2018 ערן סויסה, "היו תגובות עם הרבה שנאה. אני רגילה לקבל שנאה, כי זה מה שאתה מקבל כשאתה משנה את העולם", באתר ישראל היום, 7 במאי 2019 גל אוחובסקי, ‏"פעם הייתי עולה לאוטובוס ומחכה שיעלה החתיך שיהיה בעלי", באתר ‏מאקו‏, 7 בפברואר 2020 Netta (Israel 'Toy') wins Eurovision after dramatic public vote! - Eurovision Song Contest 2018, בערוץ היוטיוב של ה-BBC מיקי לוין, ‏נטע ברזילי כובשת את פוטין, באתר מעריב אונליין, 25 בפברואר 2020 אנה בורד, “לפעמים את סתם רוצה ללכת לשתות קפה ואת מבינה שאין לך עם מי”, באתר "ידיעות אחרונות", 1 ביוני 2020 ISRAEL'S NETTA WINS THE 2018 EUROVISION SONG CONTEST, באתר הרשמי של תחרות האירוויזיון, 13 במאי 2018 01:51 (באנגלית) ערן סויסה וניר וולף, הקטע של נטע, באתר ישראל היום, 19 באפריל 2018 וידאו מתוך הופעתה של ברזילי עם להקת קואליציה בתחרות "צ'אנס 16" יעל געתון‏, נטע ברזילי מ'הכוכב הבא': "בתור ילדה שמנה רק רציתי להיות נורמלית", באתר וואלה, 12 בפברואר 2018 אני רוצה להיות מגניבה בבגדים שלי, באתר mako, ‏4 ינואר 2018 Tomer Katz ft. Netta Barzilai - Selfie Destruction Live, נבדק ב-2021-10-26 דודי פטימר, ‏נטע ברזילי תשגע את העולם, חן אהרוני, ריקי בן ארי, ומרגי פספסו בגדול, באתר מעריב אונליין, 14 בפברואר 2018 "הכוכב הבא לאירוויזיון": נטע ברזילי תייצג את ישראל בליסבון, באתר Time Out תל אביב, ‏14 בפברואר 2018 נחשף רשמית שיר האירוויזיון הישראלי של נטע ברזילי, באתר וואלה, 11 במרץ 2018 האם פאקה-פאקה ייכנס למילון אבן שושן?, באתר כאן – תאגיד השידור הישראלי, 12 במרץ 2018 ערן סויסה, פרסום ראשון: נבחר השיר לאירוויזיון 2018, באתר ישראל היום, 25 בפברואר 2018 נטע ברזילי – אירוויזיון 2018 - Israel Eurovision Music Video 2018, וידאו קליפ של השיר באתר יוטיוב (אורך: 3:03) הלילה של Netta, באתר כאן – תאגיד השידור הישראלי, 12 במרץ 2018 נטע ברזילי שברה את השיא: 58 מיליון צפיות ביוטיוב, באתר וואלה, 27 במאי 2018 רן בוקר, עמי פרידמן, הגאדג'ט שכבש את הכוכב הבא: מה זה "לופר" - והאם הוא ייאסר לשימוש באירוויזיון?, באתר ynet, 14 בפברואר 2018 דודי פטימר, ‏האם נמצאה הפרצה בחוק שתאפשר לנטע ברזילי להשתמש בלופר באירוויזיון?, באתר מעריב אונליין, 14 בפברואר 2018 בר פלג, אז מה זה לופר, מה זה לופר, זה לופר?, באתר הארץ, 18 בפברואר 2018 רן בוקר, הלופר על מיוט באירוויזיון: רק אורות, בלי סאונד, באתר ynet, 30 באפריל 2018 סתיו זיו, נטע ברזילי כבשה את אמסטרדם, באתר כאן – תאגיד השידור הישראלי, 15 באפריל 2018 צפו: נטע ברזילי כבשה את טקס המשואות, באתר ‏מאקו‏, 18 באפריל 2018 כפרה על אירופה: נטע ברזילי עלתה לגמר האירוויזיון, סרטון באתר יוטיוב רועי אלמן ועמי פרידמן, אירוויזיון 2018: ישראל זכתה במקום הראשון, באתר ynet, 12 במאי 2018 Eurovision Song Contest (2018-03-11), Netta - TOY - Israel - Official Music Video - Eurovision 2018, נבדק ב-2018-06-20 עמי פרידמן, נטע ברזילי בטקס פרסי אקו"ם: "חשבתי שלא אצליח לנצח", באתר ynet, 31 במאי 2018 נטע ברזילי בפרסומת לטלויזיה של פרטנר ה Netta barzilai in an AD for partner TV, נבדק ב-2024-03-26 רן בוקר, "באסה סבבה": השיר החדש של נטע ברזילי, באתר ynet, 1 בפברואר 2019 החדש של נטע: "NANA BANANA", באתר ‏מאקו‏, 6 במאי 2019 קיץ ברבנר, ‏צפו בנטע ברזילי מופיעה מול מאות מיליוני צופים בסין, באתר מעריב אונליין, 19 באוקטובר 2019 מאני מאן בלינג בלינג: נטע ברזילי משיקה שיר חדש כחלק מקמפיין יוקרתי, באתר מעריב אונליין, 30 באוקטובר 2019 עומר אדם, נטע ברזילי ואחרים יופיעו ב"פופ אפ" 2019, באתר וואלה, 9 בספטמבר 2019 "הכוכב הבא לאירוויזיון אירוע הגמר". mako. 2020-02-04. נבדק ב-2020-02-04. מיקי לוין, ‏לא תאמינו איפה נטע ברזילי תשיק את שירה החדש, באתר מעריב אונליין, 7 במאי 2020 Mako גאווה, ‏אתם בחרתם: אלו הזוכים בטקס פרסי איגי LOVE הראשון, באתר ‏מאקו‏, 26 ביוני 2020 צו השעה: שרית חדד יחד עם נטע ברזילי ונסרין קדרי שרה זוהר ארגוב, באתר ‏מאקו‏, 9 בספטמבר 2020 דור מאיר מועלם, ‏נטע ברזילי וההרכב הרוסי ליטל ביג חוגגים עם MOUSTACHE, באתר ‏מאקו‏, 6 באוגוסט 2021 Join us in welcoming @nettabarzi to the HWR Family! Her new single, 𝐂𝐄𝐎 is out today!, אינסטגרם, ‏13 באוקטובר 2021 רן בוקר, נטע ברזילי חוזרת לאירוויזיון - ותופיע לצד מחמוד ואמנים נוספים, באתר ynet, 17 באפריל 2023 הזמרת נטע ברזילי מצטרפת לעונה החדשה של "רוקדים עם כוכבים", באתר וואלה, 26 בפברואר 2023 דודי פטימר, ‏חם באוזן: החיבור המפתיע בין נטע ברזילי לכפיר צפריר | האזינו, באתר מעריב אונליין, 14 במרץ 2024 תכנסו לספוטיפיי ותתכוננו ליום ראשון🍅💃🏻, nettabarzi, אינסטגרם פרסום ראשון: זה בן הזוג החדש של נטע ברזילי - וואלה סלבס, באתר וואלה, ‏2024-08-18 בן שלו, אלבומה של נטע ברזילי היה אמור להיות מוצלח מאוד. הוא לא, באתר הארץ, 25 ביולי 2024